11/07/2011 | Administración LocalMunicipal
Abegondo
Delegacións especiais a favor dos Srs. Concelleiros

Por medio da presente e de conformidade co disposto no Regulamento de Organización, Funcionamento e Réxime Xurídico das Entidades Locais, publícase a seguinte resolución da Alcaldía de data 22 de xuño de 2011: CELEBRADAS as Eleccións Locais que tiveron lugar o pasado día 22 de Maio de 2011, e constituído o novo Concello con data 11 de Xuño de 2011, e co obxecto de dotar dunha maior celeridade e eficacia á actuación municipal, esta Alcaldía, en uso das facultades que lle confiren os artigos 21.3 e 23.4 da Lei 7/1985, de 2 de abril, Reguladora das Bases do Réxime Local, na nova redacción dada á mesma pola Lei 11/1999, de 21 de abril, art.61.3 da Lei 5/97, de 22 de Xullo de Réxime Local de Galicia e demais lexislación concordante, considera necesario proceder ao establecemento dun réxime de delegación competencias a favor de diferentes Concelleiros. DE CONFORMIDADE coa lexislación á que se fixo referencia anteriormente, esta Alcaldía pode delegar o exercicio das súas atribucións a condición de que non se atopen dentro dos supostos previstos polo artigo 21.3 da Lei Reguladora das Bases de Réxime Local, na súa redacción actual, polo artigo 13 da Lei 30/1992, de 26 de novembro, do réxime Xurídico das Administracións Públicas e do Procedemento Administrativo Común, na nova redacción dada a mesmo pola Lei 4/1999, de 13 de xaneiro, e 61.3 da Lei 5/97, de 2 de Xullo, de Réxime Local de Galicia, nos que se regulan as competencias que non poden ser obxecto de delegación. Por medio da presente e en uso das atribucións que legalmente teño conferidas RESOLVO: PRIMEIRO:- Conferir as seguintes DELEGACIÓNS ESPECIAIS a favor dos Sres. Concelleiros que se indican, para a dirección e xestión das áreas de Goberno Municipal que a continuación se relacionan: Concelleira Delegada de Sanidade e Benestar: Laura C. Calvo Quintela Concelleiro Delegado de Urbanismo e Obras maiores: Alberto Seoane Brandariz Concelleiro Delegado de Industria, Comercio, Promoción Económica e Mercados: Eduardo Zapata Seoane Concelleira Delegada de Xuventude, Turismo, Protección Civil e Asociacionismo: Noelia Carro Vieites Concelleiro Delegado de Educación e Medio Ambiente: Gustavo Quindimil Gómez Concelleiro Delegado de Servizos, Mantemento e Obras Menores: José Mª Caamaño Nogueira SEGUNDO:- En todo caso quedan excluídas as atribucións indelegables expresamente reservadas á Alcaldía no art.21.3 da Lei 7/85, de 2 de Abril e no artigo 61.3 da Lei 5/97, de 22 de Xullo. TERCEIRO:- Delegar de forma indistinta en todos os Concelleiros deste Concello as competencias que a esta Alcaldía outórgalle o artigo 51.1 do Código Civil, na nova redacción dada ao mesmo pola Lei 35/1994, de 23 de decembro, para autorizar os matrimonios civís que se celebren neste termo municipal. Esta delegación faculta a todos os Concelleiros para autorizar matrimonios civís, sen que nunha mesma cerimonia poida intervir máis dun deles. CUARTO- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro. QUINTO:- De conformidade co disposto polo artigo 44 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, estas delegacións terán efecto desde o día seguinte á data de notificación deste Decreto aos Concelleiros afectados, e serán de carácter indefinido, sen prexuízo da potestade de avocación desta Alcaldía. En caso de ausencia, vacante, enfermidade ou calquera outro impedimento dos Concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. SEXTO:- Notificar esta resolución aos Concelleiros afectados, entendéndose aceptada a competencia delegada de forma tácita, se dentro do prazo das 24 horas seguintes non se manifesta nada en contra ou se fai uso da delegación. SÉTIMO:- Dar conta ao Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. O que se publica aos efectos oportunos Abegondo, 24 de xuño 2011. O ALCALDE- PRESIDENTE, José Antonio Santiso Miramontes